Ο Θρίαμβος της Αγάπης

Ο Θρίαμβος της Αγάπης (Ισπανικά: Triunfo del amor) είναι τηλενουβέλα μεξικάνικης παραγωγής του 2010. Είναι ριμέικ της Μεξικάνικης τηλενουβέλας του 1998, Χριστίνα, Δικαίωμα στην αγάπη (El privilegio de amar). Στην Ελλάδα προβλήθηκε από το Μακεδονία TV. Πρωταγωνιστούν Βικτόρια Ρούφο, Μάιτε Περρόνι, Γουίλιαμ Λέβι και Ντιέγο Ολιβέρα.

 Η Βικτόρια, ένα κορίτσι ταπεινής καταγωγής, ερωτεύεται τον Χουάν Πάμπλο, μελλοντικό ιερέα και γιο της πλούσιας οικογένειας, Ιτουρμπίδε, στο σπίτι της οποίας εργάζεται. Η έλξη είναι αμοιβαία και ένας δυνατός έρωτας γεννιέται με σοβαρές όμως συνέπειες! Η Βικτόρια μένει έγκυος, η Μπερνάρδα, μητέρα του Χουάν Πάμπλο, ανακαλύπτει την αλήθεια και τη διώχνει από το σπίτι. Ο Χουάν Πάμπλο δεν γνωρίζει ότι η Βικτόρια είναι μόνη, ανυπεράσπιστη και χωρίς δουλειά βρίσκεται πια στο δρόμο. Τη Βικτόρια βοηθάει η Αντονιέτα. Εργάζονται μαζί σε ένα οίκο μόδας που ανήκει στον Ροδόλφο Παδίγια. Η κόρη της Βικτόρια, Μαρία, εξαφανίζεται μετά από ένα ατύχημα που προκλήθηκε από την κακιά Μπερνάρδα, η οποία τυφλωμένη από το μίσος της, δεν επιτρέπει να είναι στη ζωή το παιδί μιας τέτοιας παράνομης σχέσης. Η Βικτόρια προσπαθεί να βρει το μωρό της, αλλά δεν τα καταφέρνει. Γεμάτη οργή, ορκίζεται ενώπιον του Θεού ότι δεν θα επιτρέψει να ταπεινωθεί ξανά! Τα χρόνια περνούν και η Βικτόρια έχει κρατήσει την υπόσχεση της. Τώρα μαζί με την Αντονιέτα έχουν στην κατοχή τους ένα μεγάλο οίκο μόδας. Είναι παντρεμένη με τον δημοφιλή ηθοποιό, Οσβάλντο Σαντοβάλ, ο οποίος έχει δύο παιδιά, το Μαξιμιλιάνο και τη Φερνάντα. Η Μαρία είναι πλέον μια νεαρή γυναίκα έτοιμη να αφήσει το ορφανοτροφείο όπου μεγάλωσε, να βγει στον κόσμο και να θριαμβεύσει. Στην πορεία της, εμφανίζονται δυο καλές φίλες, η Λίντα και η Νάτι, γίνονται συγκάτοικοι και αποφασίζουν να βοηθήσουν η μια την άλλη. Η ζωή προκαλεί τη Μαρία διασταυρώνοντας την με τον Οσβαλντο, ο οποίος μαθαίνει ότι το όνειρό της είναι να γίνει ένα διάσημο μοντέλο και ότι θαυμάζει πολύ τη Βικτόρια. Την προσκαλεί να γνωρίσει τη γυναίκα του αλλά η συνάντηση τους δεν είναι καθόλου φιλική. Η Βικτόρια την αντιμετωπίζει με αλαζονεία και περιφρόνηση ακόμα περισσότερο όταν συνειδητοποιεί ότι η Μαρία μοιάζει πολύ σε εκείνη. Η Μαρία γνωρίζει τον Μαξιμιλιάνο και μια μεγάλη αγάπη αναπτύσσεται μεταξύ τους. Μια αγάπη η οποία απορρίπτεται από τη Βικτόρια και απειλείται από την ιδιότροπη φίλη του Μάξ, τη Χιμένα. Ο Μαξιμιλιάνο είναι ο θετός γιος της Βικτόρια. Έχει συνηθίσει να έχει όποια γυναίκα θέλει αλλά έχει καταφέρει να διατηρήσει μια σχέση - αν και ασταθής – μόνο με τη Χιμένα. Προσπαθεί να σαγηνεύσει την Μαρία με τα συνήθη κόλπα του ωστόσο, βρίσκει την αληθινή αγάπη στο πρόσωπο της. Απογοητεύεται όμως όταν η Χιμένα του λέει ότι είναι έγκυος και ότι θα πρέπει να αφήσει τη Μαρία. Γεμάτη οργή και θλίψη που προκαλείται από την συνεχή περιφρόνηση της Βικτόρια και από την ανακάλυψη ότι και η ίδια είναι έγκυος, ζητάει βοήθεια από τον πάτερ Χουάν Πάμπλο, ένα σεβαστό ιερέα τώρα. Εκείνος πρόθυμος να τη βοηθήσει στέκεται στο πλευρό της μη γνωρίζοντας ότι είναι η χαμένη του κόρη, όταν η Μπερνάρδα του αποκαλύπτει ότι η Μαρία είναι το παιδί που είχε με τη Βικτόρια. Βικτόρια Ρούφο ως Βικτόρια Γκουτιέρρες ντε Σαντοβάλ Μάιτε Περρόνι ως Μαρία "Ντεσαμπαράδα" Ιτουρμπίδε Γκουτιέρρες ντε Σαντοβάλ Γουίλιαμ Λέβι ως Μαξιμιλιάνο "Μάξ" Σαντοβάλ Μοντενέγρο Ντιέγο Ολιβέρα ως Πάτερ Χουάν Πάμπλο Ιτουρμπίδε Μοντέχο Έρικα Μπουενφίλ ως Αντονιέτα Ορόσκο Μιγκέλ Πισάρο ως Πιπίνο Πιτσόνι Λίβια Μπρίτο ως Φερνάντα "Φερ" Σαντοβάλ Γκουτιέρρες ντε Ρόμπλες Ντομίνικα Παλέτα ως Χιμένα ντε Άλμπα † Γκιγιέρμο Γκαρσία Καντού ως Γκιγιέρμο Κιντάνα † Οσβάλντο Ρίος ως Οσβάλντο Σαντοβάλ Ντανιέλα Ρόμο ως Μπερνάρδα Μοντέχο χηρ. ντε Ιτουρμπίδε † Σέσαρ Έβορα ως Εριμπέρτο Ρίος Μπερνάλ Μαρκ Τάτσερ ως Αλόνσο ντελ Άνχελ Πάμπλο Μοντέρο ως Κρούς Ρόμπλες Κάρμεν Σαλίνας ως Δόνια Μιλάγρος Ρόμπλες χηρ. ντε Μαρτίνες ντε Μπράβο Μόνικα Αγιός ως Λεονέλα Μοντενέγρο Σουσάνα Ντιασάγιας ως Νατιβιδάδ "Νάτι" Ντουβάλ ντε Μαρτίνες Μάρκο Μέντες ως Φαμπιάν Ντουάρτε Μανουέλ "Φλάκο" Ιμπάνιες ως Ναπολέον "Δον Νάπο" Μπράβο Κουαουτέμοκ Μπλάνκο ως Χουάν Χοσέ "Χουάνχο" Μαρτίνες Ρόμπλες Ντορισμάρ ως Λίντα Σορτίνι † Ούρσουλα Πράτς ως Ροξάνα χηρ. ντε ντε Άλμπα Αλίσια Ροδρίγκες ως Αδελφή Κλημεντίνη Ρικάρδο Κλεινμπάουμ ως Όσκαρ Σαλβαδόρ Πίνεδα ως Ροδόλφο Παδίγια † Πιλάρ Πεγισέρ ως Έυα Χες † Μαρικρούς Νάχερα ως Τομάσα Ερνάντες † Γουστάβο Ρόχο ως Πάτερ Χερόνιμο Μίμι Μοράλες ως Λούσι Βισέντε Φερνάντες Τζ. ως Τσέντε Σέρχιο Ακόστα ως Ο Σκορπιός Μαριάνα Ρίος ως Μαρία Μαγδαλένα Λουίς Μανουέλ Άβιλα ως Λουτσιάνο Φερρέτι Αρτούρο Καρμόνα ως Γκονσάλο Καντέλα Μαουρίσιο Γκαρσία Μουέλα ως Φεδερίκο Παδίγια Εδουάρδο Σανταμαρίνα ως Οκτάβιο Ιτουρμπίδε † Ο Θρίαμβος της Αγάπης στην IMDb